તાપીમિત્ર ન્યુઝ,રાજપીપલા:રાજપીપલા શહેરના કાલા ઘોડા (વિજયસિંહ મહારાજા સર્કલ), લાલ ટાવર,વિક્ટોરિયા ગેટ ,ભીલ રાજા નું સ્ટેચ્યુ ,સૂર્ય દરવાજા સહિતની ઇમારતો નું કામ પૂર્ણતાના આરે છે ત્યારે રાજવી નગરી ની સાચી ઓળખ હવે જોવા મળશે,રાજવી નગરી તરીકે ઓળખાતા રાજપીપલા શહેર ની એતિહાસિક ઇમારતો ની જાળવણી માટે પાલિકા પ્રમુખ અલ્કેશસિંહ ગોહિલે બીડું ઝડપ્યું છે ત્યારે હાલ ચાલી રહેલા નવીનીકરણનું મોટાભાગનું કામ પૂર્ણતાના આરે હોય શહેરના કાલા ઘોડા, લાલ ટાવર,વિક્ટોરિયા ગેટ ,ભીલ રાજાનું સ્ટેચ્યુ ,સૂર્ય દરવાજા સહિતની ઇમારતો ટૂંક સમય માં રાજાશાહી ઠાઠમાં ફરી ઝળહળતી જોવા મળશે ,બહાર થી આવતા પ્રવાસીયો માટે એક આકર્ષણ નું કેન્દ્ર અને જોવા લાયક સ્થળ બની રહેનારું રાજપીપલા શહેર આપણી આવનારી પેઢી ને પણ લાંબા સમય સુધી રાજા રજવાડાના સમયની આ ઇમારતોના ઇતિહાસના દર્શન કરાવશે ત્યારે એ માટેનો તમામ શ્રેય શહેરના જાગૃત નાગરિક અને પાલિકા પ્રમુખ અલ્કેશસિંહ ગોહિલને જાય છે.